Εγκατάσταση του Windows Live Messenger στον υπολογιστή μου:

Για να εγκαταστήσω την εφαρμογή Windows Live Messenger στον υπολογιστή μου, θα πρέπει πρώτα να βρω, να κατεβάσω και να τρέξω το WLinstaller.

Βρίσκω το WLinstaller δωρεάν στο διαδίκτυο:

Για να βρω και να κατεβάσω το WLinstaller:

Ενεργοποιώ την εφαρμογή Internet Explorer και με το Alt πάω στο μενού File.

Επιλέγω Open με το κάτω βέλος και πατώ Enter.

Στο πλαίσιο που εμφανίζεται μπροστά μου γράφω:
get.live.com/messenger/config και πατώ το Enter.

Η διεύθυνση αυτή θα με οδηγήσει σε μια ιστοσελίδα, όπου θα μετακινηθώ με το Tab.

για να βρω το εικονίδιο “Install” ή «Εγκατάσταση». Εκεί πατώ το Enter.

Θα εμφανιστεί ένα μήνυμα μπροστά μου, με τον τίτλο “file download-security warning”. Εκεί θα επιλέξω με το αριστερό βέλος το Save button και θα πατήσω ξανά Enter.

Θα εμφανιστεί μπροστά μου το κουτί διαλόγου Save in, για να φυλάξω το WLinstaller (εξ’ ορισμού, θα φυλαχθεί στην επιφάνεια εργασίας με το πιο πάνω όνομα).

Πατώ απλά Enter και θα εμφανιστεί μπροστά μου ένα κουτί όπου θα φαίνεται η πρόοδος του «κατεβάσματος» που όταν ολοκληρωθεί, θα εξαφανιστεί από μπροστά μου.

Στη συνέχεια βγαίνω από τον Internet Explorer

Για να τρέξω το WLinstaller και να εγκαταστήσω τον Windows Live Messenger:

Με τα πλήκτρα Start και D, βρίσκομαι στην επιφάνεια εργασίας (Desktop).

Εκεί θα βρω το WLinstaller με τα βέλη μου και θα πατήσω Enter. Με το αριστερό βέλος επιλέγω το Run button στο μήνυμα που θα εμφανιστεί για να το τρέξω.

Το μήνυμα που εμφανίζεται με καλεί να αποδεχτώ τους όρους λειτουργίας και με το αριστερό βέλος επιλέγω «Αποδοχή». Πατώ το Enter και ξεκινά η εγκατάσταση.

Όταν αυτή ολοκληρωθεί, ενεργοποιείται η εφαρμογή και εμφανίζεται μπροστά μου το παράθυρο εισόδου του Windows Live Messenger.

Δημιουργία λογαριασμού για τον Windows Live Messenger:

Για να μπορώ να συνδεθώ θα πρέπει να έχω λογαριασμό στον Windows Live Messenger.

Η διαδικασία αυτή θα γίνει μόνο την πρώτη φορά.

Ενεργοποιώ την εφαρμογή Windows Live Messenger και με το Tab μετακινούμαι μέχρι να ακούσω τον σύνδεσμο «Εγγραφή για ένα Windows Live ID».

Ενεργοποιώντας τον σύνδεσμό αυτό με το Enter, θα επισκεφτώ τη σχετική ιστοσελίδα.

Εδώ με τη βοήθεια του Virtual Focus ή του Tab, θα μετακινηθώ στα διάφορα πλαίσια της ιστοσελίδας και θα συμπληρώσω τα στοιχεία που μου ζητούνται.

Όταν ολοκληρώσω τη διαδικασία θα επιστρέψω πίσω στο παράθυρο εισόδου του Windows Live Messenger για να καταχωρήσω τα στοιχεία μου και να συνδεθώ.